Τηλεπισκοπικές μέθοδοι και τεχνικές στη μελέτη θεμάτων μεταφορών
Creators: name: Γκιουλέκα, Ζαχαρένια Γεωργίου
Publisher: name: Aristotle University of Thessaloniki
Year: 2019
Subjects: Τηλεπισκόπηση
Μεταφορές
Τεχνικές βελτίωσης εικόνας
Remote sensing
Transport
Image enhancement techniques

description: Το περιβάλλον ως ο φυσικός κόσμος αλλά και οτιδήποτε μας περιβάλλει αντιμετωπίζει, τη σύγχρονη εποχή, προβλήματα που προέρχονται από φυσικές ή ανθρωπογενείς διαδικασίες. Στην δεύτερη περίπτωση συγκαταλέγονται οι μεταφορές, που συμβάλλουν στην περιβαλλοντική επιβάρυνση. Γι’ αυτόν τον λόγο απαιτείται η άμεση πρόληψη και η υιοθέτηση πρακτικών με γνώμονα την βιώσιμη ανάπτυξη, ώστε να μειωθούν οι καταστροφικές επιπτώσεις. Τα συστήματα μεταφορών αυξάνονται και σε αριθμό και σε ταχύτητα, προκειμένου να ικανοποιούν τους σκοπούς τους με μεγαλύτερη αποτελεσματικότητα. Αν και συνδέονται με μια πληθώρα προβλημάτων που επιφέρουν, με αποκορύφωμα τις περιβαλλοντικές επιπτώσεις, δεν παύουν να αποτελούν αναπόσπαστο τμήμα της σύγχρονης κοινωνίας, καθώς διαδραματίζουν ιδιαίτερο ρόλο στην ζωή των ατόμων, στην κοινωνικο-οικονομική ζωή μιας χώρας, ακόμα και στο ίδιο το περιβάλλον. Αξιοσημείωτη είναι και η συνεισφορά τους στην χωρική οργάνωση μιας περιοχής γύρω από τους συγκοινωνιακούς άξονες, καθορίζοντας την χρήση-κάλυψη γης, οι οποίες με την σειρά τους δημιουργούν την ανάγκη για μετακινήσεις. Η Τηλεπισκόπηση συλλέγει, αναλύει ή ερμηνεύει πληροφορίες για μια περιοχή, ή ένα φαινόμενο ή ένα αντικείμενο μέσω ειδικών διατάξεων, οι οποίες δεν βρίσκονται σε επαφή με το υπό μελέτη θέμα. Στο πλαίσιο αυτό, μπορεί να συμβάλλει στην μελέτη θεμάτων μεταφορών και ειδικότερα στα στάδια σχεδιασμού, κατασκευής, διαχείρισης και συντήρησης των συγκοινωνιακών υποδομών. Η συμβολή της Τηλεπισκόπησης στην μελέτη θεμάτων των μεταφορών χρονολογείται από πολύ παλιά, κυρίως με την οπτική ερμηνεία/φωτοερμηνεία αεροφωτογραφιών. Οι επιστημονικές και τεχνολογικές εξελίξεις στις πλατφόρμες, στους αισθητήρες απόκτησης δεδομένων και στην επεξεργασία τους έχουν οδηγήσει σε ένα ευρύ φάσμα σχετικών εφαρμογών. Ειδικότερα, θέματα που προέκυψαν από τη βιβλιογραφική διερεύνηση αφορούν στην εξαγωγή του οδικού δικτύου είτε με δορυφόρους, είτε με εναέρια συστήματα ραντάρ SLAR, στην καταγραφή τοπογραφικών ή γεωλογικών δεδομένων, χρήσης/κάλυψης γης και γεωτεχνικών μεταβολών, στην απόκτηση πληροφοριών σχετικών με τα χαρακτηριστικά του οδικού δικτύου και την επιφανειακή αλλαγή σε πραγματικό χρόνο, όπως επίσης και στην λήψη αποφάσεων για την τοποθέτηση νέων οδικών χαράξεων. Στο τέλος της εργασίας παρατίθεται ένα παράδειγμα τεχνικών βελτίωσης δορυφορικής εικόνας από την ευρύτερη περιοχή της Θεσσαλονίκης. Εφαρμόζονται τεχνικές ψηφιακής επεξεργασίας, γίνεται οπτική ερμηνεία των προϊόντων και ψηφιοποίηση των βασικών αξόνων του οδικού και σιδηροδρομικού δικτύου στην περιοχή. Καθώς το περιβάλλον διαρκώς μεταβάλλεται και υποβαθμίζεται και οι μεταφορές επεκτείνονται και εξελίσσονται, κρίνεται επιτακτική η ανάγκη ενασχόλησης με τα συγκοινωνιακά θέματα και η προώθηση της αειφόρου ανάπτυξης. Η παρακολούθηση της εξέλιξης της Τηλεπισκόπησης, των νέων τεχνολογιών και των προϊόντων της μπορεί να δώσουν πολύτιμες πληροφορίες και να αντιμετωπίσουν αποτελεσματικά τα παραπάνω ζητήματα.
description: The environment as the natural world and everything that surrounds us, faces, in modern times, problems stemming from natural or man-made processes. In the latter case, there are transports that contribute to the environmental burden. That is why immediate prevention and adoption of practices, in the direction of sustainable development, are needed in order to reduce the devastating effects. Transport systems are increasing in number and speed to meet their goals more efficiently. Although they are linked to a multitude of problems, culminating in environmental impacts, they do not cease to be an integral part of modern society, as they play a special role in people's lives, in a country's socio-economic life, even in the environment itself. Also we have to note that is their contribution to the spatial organization of an area around the transport axes, defining the use and landcover, which in turn create the need for travel. Remote sensing collects, analyzes, or interprets information about an area, a phenomenon or an object through specific devices that are not in contact with the subject under consideration. In this context, it can contribute to the study of transport issues and in particular to the stages of design, construction, management and maintenance of transport infrastructure. The contribution of Remote Sensing to the study of transport issues dates back to a long time ago, mainly by visual interpretation / photo interpretation of aerial photographs. Scientific and technological developments on platforms, data acquisition sensors and data processing have led to a wide range of relevant applications. In particular, issues arising from the bibliographic research concern the export of the road network, either by satellites or by aerial radar systems SLAR, recording of topographical or geological data, land use – land cover and geotechnical changes, acquisition of information on the characteristics of the road network and surface change in real time, as well as decision making for new road mapping. At the end of the thesis, an example of image enhancement techniques concerning Landsat satellite image from the wider region of Thessaloniki is given. Techniques of digital processing are implemented, visual interpretation of the products and digitization of the main axes of the road and railway network in the region is done. As the environment is constantly changing and deteriorating and transport is being expanded and evolving, there is an urgent need to address transport issues and promote sustainable development. Monitoring the evolution of Remote Sensing, its new technologies and its products can provide valuable information and effectively address the above issues.